सभ्रान्त वर्गका लागि पूर्ण लोकतन्त्र छ, स्वतन्त्रता छ यहाँ । तर, मजदुरका लागि छैन । काम गर्नेको जीवनमा परिवर्तन आउनुपर्ने हो, तर वास्तवमा त्यसो भइरहेको छैन । उनीहरुमा पनि शान्ति छैन । उनीहरु पनि सुखको अनुभुति गर्न सकिरहेका छैनन् । उनीहरु मीठो सपना सहित सुत्न सक्दैनन् । वास्तवमा सुख के हो त ? सुखका लागि उनीहरु आफ्ना आशा, सपना र महत्वाकांक्षालाई थाँती राखिरहेका छन् । हुन त मानिसको सफलता मात्र देखाइन्छ, सुख प्राप्तिका लागि उसको पृष्ठभूमिको वर्णन कमै हुन्छ । आम सञ्चार क्षेत्र र हाम्रो समाजले पनि सामुन्नेका मात्रै देख्ने गरेको छ ।
